Puolan koripallomaajoukkue

Puolan koripallomaajoukkue edustaa Puolaa koripallon maajoukkuekilpailuissa.

Historia 
Joukkueen paras saavutus EM-kisoissa on toinen sija vuodelta 1963. Kotikisoissaan joukkue hävisi loppuottelussa Neuvostoliitolle. Lisäksi se on saavuttanut pronssia vuosina 1939, 1965 ja 1967. Se sijoittui neljänneksi 1937, 1969 ja 1971, viidenneksi 1955 sekä kuudenneksi 1947 ja 1959. Kaikkiaan Puola on pelannut EM-kilpailuissa 28 kertaa. Se on sijoittunut 2000-luvulla vain kerran kymmenen parhaan joukkoon oltuaan yhdeksäs kotikisoissaan 2009. 

Olympialaisissa joukkueen paras sijoitus on neljäs, joka tuli Berliinin olympialaisista 1936. Lisäksi se on ollut kuudes 1964 ja 1968, seitsemäs 1960 ja 1980 sekä kymmenes 1972.

Puola on selviytynyt vain kahdesti MM-kilpailuihin. Uruguayn kisoissa 1967 se sijoittui viidenneksi. Toisen kerran se oli mukana MM-kilpailuissa Kiinassa 2019, jolloin se sijoittui kahdeksanneksi.

Lähteet

Aiheesta muualla 
Maajoukkueen sivut 

Koripallomaajoukkueet
Puolan koripallo